**4 А клас** **Домашна работа – 24 учебна седм.**

***Литература***

* На децата съм раздала принтирани листи със стихотворението **„Отечество любезно“** на *Иван Вазов*. Моля, засега нека да практикуват гладко четене, защото ще го рецитират на тържеството в края на учебната година. **Моля, пазете листите – не ги мачкайте, драскайте и късайте!** **Нека листът със стихотворението да се носи всеки час!** Добавям го и тук (най-отдолу) за тези, които са отсъствали.
* Моля, прочетете стихотворението **„Мечка и пчели“ от** *Банчо Банов*на **стр. 78** от ***Читанката***. Желателно е новият урок да се прочете достатъчно пъти, за да стане гладко.
* Моля, отговорете на въпроса с цяло изречение в тетрадката.
* **Защо трябва да ценим това, което имаме?**

***Български език***

* За отсъстващите или забравилите, може да прочетете преговора от тетрадките, от тук и/или да изгледате клипчето:

[***https://www.youtube.com/watch?v=QurAPK9Y1PY&t=49s***](https://www.youtube.com/watch?v=QurAPK9Y1PY&t=49s)

Нека си припомним, че **глаголите** са **части на речта**, които означават **действие** или **състояние**.

Глаголът се изменя по **лице, число и време. Минало време на глаголите** бива два вида – **свършено и несвършено.**

* **Мин.свърш.вр.** е когато действието е **завършило преди момента на говорене.**

Веднъж и аз **готвих** с мама. Какво **правих**? – **Готвих**.

|  |  |  |
| --- | --- | --- |
|  | Единствено число (ед.ч.)  Минало свършено време (мин.св.вр.) | Множествено число (мн.ч.)  Минало свършено време (мин.св.вр.) |
| Първо лице (1 л.) | *Аз* **готвих** | *Ние* **готвихте** |
| Второ лице (2 л.) | *Ти* **готви** | *Вие* **готвихте** |
| Трето лице (3 л.) | *Той/ Тя/ То*  **готви** | *Те* **готвиха** |

* **Мин.несв.вр** е когато действието **НЕ е завършило и продължава в момента на говорене.**

Докато мама **готвеше**, аз си **пишех** домашното.

Какво **правеше? – Готвеше.** Какво **правех? – Пишех.**

Подсказващи думи са **докато, дълго, тогава, още/все още** и др.

|  |  |  |
| --- | --- | --- |
|  | Ед.ч., мин.несв.вр. | Мн.ч., мин.несв.вр. |
| 1л. | *Аз* **готвех** | *Ние* **готвехме** |
| 2л. | *Ти* **готвеше** | *Вие* **готвехте** |
| 3л. | *Той/ Тя/ То*  **готвеше** | *Те* **готвеха** |

* Моля, направете **упражнения 5 и 7** на **стр. 52-53.**

***Човекът и обществото***

**Втори срок - история**

* Моля, прочетете урока на тема **„Героичните години (1912-1918)“** на **стр. 54-55** по ***Човекът и Обществото****.* Моля, изберете си по едно събитие (**Първата Балканска война** или **Първата световна война**) и отговорете писмено на въпросите, като запишете отговорите в тетрадката с широки редове, използвайки пълни изречения.

**Въпроси:**

1. **Кога се е състояло проучваното събитие?**
2. **Къде се е извършило?**
3. **Кои са участвали в него?**
4. **Как е завършило то?**

***A collage of mountains and flowers

Description automatically generated*Отечество любезно**

Отечество любезно, как хубаво си ти!

Как чудно се синее небето ти безкрайно!

Как твоите картини меняват се омайно!

При всеки поглед новий, по-нови красоти:

тук весели долини, там планини гиганти,

земя пълна с цвете, небето – със брилянти…

Отечество любезно, как хубаво си ти!

Коя земя от теб е по-пъстра, по-богата?

Ти сбираш в едно всички блага и дарове:

хляб, свила, рози, нектар, цветя и плодове,

на изтока – светлика, на юга – аромата.

Горите ти са пълни с хармония и хлад,

долините – с трендафил, гърдите – с благодат!

Коя земя от теб е по-пъстра, по-богата?

*Иван Вазов*